钦定古今图书集成/理学汇编/学行典/第064卷 > 朱子大全集 > 《亲民堂记》前人
## 钦定古今图书集成/理学汇编/学行典/第064卷 > 朱子大全集 > 《亲民堂记》前人

《南子》元善之治越也，过阳明子而问政焉。阳明子曰：
“政在亲民。”曰：“亲民何以乎？”曰：“在明明德。”曰：“明明德”，“何
以乎？”曰：“在亲民。”曰：“明明德。”“亲民一乎？”曰：“一也。明德者，
天命之性，灵昭不昧，而万理之所从出也。人之于其
父也，而莫不知孝焉；于其兄也，而莫不知弟焉。于凡
事物之感，莫不有自然之明焉。是其灵昭之在人心”，
亘万古而无不同、无或昧者也。曰“亲民以明其明德
修身焉可矣，而何家国天下之有乎？”曰：“人者天地之
心也，民者对己之称也。”曰“民焉则三才之道举矣。是
故亲吾之父以及人之父，而天下之父子莫不亲矣。
亲吾之兄以及人之兄，而天下之兄弟莫不亲矣。君
臣也、夫妇也、朋友也，推而至于鸟兽草木也，而皆有
以亲之，无不求尽吾心焉，夫是之谓大人之学。大人
者，以天地万物为一体也，夫然后能以天地万物为
一体。”元善喟然而叹曰：“甚哉！大人之学若是其易简
也！吾乃今知天地万物之一体矣，吾乃今知天下之
为一家，中国之为一人矣！一夫不被其泽，若己推而
内诸沟中，伊尹其先”得我心之同然乎？于是名其莅
政之堂曰“亲民”，书言于壁，而为之记。

《庄子·在宥》篇：“有土者，有大物也。有大物者，不可物物
而不物，故能物物。明乎物物者之非物也，岂独治天
下而已哉？”

《列子杨朱》篇：“杨朱曰：‘义不足利物，适足以害生。利物
不由于义，而义名绝焉。物我兼利，古之道也’。”

《素书遵义章》“略己而责人者不治，自厚而薄人者弃
废。”

释己而教人者逆，正己而化人者顺《中说周公》篇子曰：“贱物贵我，君子不为也。”

长松茹退《憨憨子》曰：“我不待我而待于物，物不待物
而待于我。两者相待，而物我亢然。故广土地者，见物
而忘我；略荣名者，见我而忘物。一忘一不忘，何异俱
不忘？惟俱忘者，可以役物我。”

《两同书》“损己以益物”者，物既益矣，而物亦益之，尧舜
所以成其上圣，克保期颐之寿也。“益己以损物”者，物
既损矣，而物亦损之，癸辛所以陷其下愚，自取诛逐
之败也。

《清暑笔谈》：圣人忘己，靡所不已。夫惟无我，而后能兼
天下以为我。故自私自利，从躯壳上起念者，有我也；
至大至公，会人物于一身者，无我也。圣人尽己之性，
尽人物之性，以赞化育而参天地，是兼天地万物而
为我矣。故曰：“成性成身”，以其无我而成真我。

广庄《齐物论》：“波中之像，可以言我，亦可以言彼。故圣
人不见万物非我，亦不言万物是我。物本自齐，非我
能齐。若有可齐，终非齐物。”

《鸿苞》：人之所不得道者，皆我之一字失也。人之所以
为恶者，皆起于有我也。百年之中，偶寓形为人，大海
聚沫耳。人苦不达，便执此假合之形，认以为是我、我
耳、我目、我手、我足、我口、我腹、我田我屋、我衣我粟、我
金我玉、我官我禄、我奴我仆、我得我失，我利我害，我
荣我辱、我是我非，我毁我誉，于是计较生焉，嫉妒兴
“焉，争夺起焉，贪吝行焉。”形骸隔碍，私妄日深，去大道
之公日远矣。殊不知百年之前何者为我？百年之后
何者为我？聚沫之散，曾不一瞬，譬如人寄宿邮传，便
认以为自室庐，不亦大惑乎。一旦形神离散，身不能
留，此身而外，又孰为我有？然则此身非我，此身而外，
又岂我乎？吾有真我，一点灵光是也。假我有坏，真我
不坏，灵光碍于形骸，愈碍愈障，无处寻觅，假我销融，
真我自现。人之形骸有知觉者，灵光知觉也。人之形
骸能运动者，灵光运动也。人之形骸得注者，灵光润
身也。人死灵光散去，形骸虽存，无复知觉，无复运动，
不须臾而散坏也。由此观之，形骸为我乎？灵光为我
乎？仙佛修炼性灵，大悟大彻，聚则成形，散则成气，超
世历劫，真我常存。孔子之河目海口，如仰如俯，自肩
以下不及禹三寸者，今安在乎？而说者谓孔子至今
不死，其所不死者何物？世人不求之真我，而沾沾焉
执取假我，认泡沫之影为金石之姿。呜呼！梦也久矣！